2. Etablering af borgerforslagsordning (Åben)
Tidl. politisk behandling BY, 26.11.24, pkt. 2
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til forslag om etablering af en 
borgerforslagsordning samt til tidsplan for eventuel implementering af ordningen.
Byrådet behandlede 26. november 2024 et forslag fra Det Konservative Folkeparti, Venstre, Liberal 
Alliance, Dansk Folkeparti, Danmarks Demokraterne og Zenia Dahl om at indføre en borgerforslagsordning 
i [adresse]. Her besluttede Byrådet, at forvaltningen skulle udarbejde et forslag til retningslinjer 
for, hvordan ordningen kan organiseres og administreres i praksis. 
VURDERING
Ca. 40 % af landets kommuner har oprettet borgerforslagsordninger, som består i, at borgere med bopæl i 
kommunen kan stille borgerforslag, som vil blive behandlet politisk, hvis de opnår støtte fra et nærmere 
besluttet antal borgere med bopæl i kommunen.  
Borgmestersekretariatet har på baggrund af erfaringerne fra andre kommuner samt politiske input fra 
Økonomiudvalget udarbejdet forslag til retningslinjer for en borgerforslagsordning i [adresse]. 
Forslaget til retningslinjer er vedlagt.
I forslaget til retningslinjer indgår bl.a. følgende emner: 
Målgruppen – hvem kan stille og støtte et borgerforslag?
Borgerforslag kan stilles og støttes af borgere bosiddende i [adresse]. Aldersgrænsen for, hvem 
der kan stille og støtte borgerforslag, varierer fra 15-18 år i de kommuner, der har en borgerforslagsordning. 
I retningslinjerne foreslås en aldersgrænse på 16 år. Fordelen ved, at unge under 18 år også kan stille og 
støtte forslag, er, at det kan være med til at øge den demokratiske deltagelse blandt unge, hvilket Byrådet 
i anden sammenhæng har udtrykt ønske om.
Krav til borgerforslagene 
Et borgerforslag kan handle om alle de forhold, som Byrådet har kompetence til at beslutte. 
Borgerforslagene skal i øvrigt opfylde nedenstående krav:

Det skal være inden for kommunens kompetenceområde

Det skal være lovligt

Det skal være forståeligt

Det skal være skrevet på dansk 

Det må ikke indeholde fortrolige eller personfølsomme oplysninger

Det må ikke være stødende, injurierende eller chikanerende mv.

Det må ikke indeholde reklame 
[adresse]: EMN-2024-03134
Dok-ID: 3839898
Sagsbehandler: jmh
Byråd
25. marts 2025  19:00

Det må ikke indeholde opfordring til at støtte bestemte organisationer mv.

Emnet må ikke have været behandlet politisk i [adresse] de seneste fire år eller være 
under aktuel politisk behandling i [adresse]. 
Antallet af borgere, der skal støtte et borgerforslag 
I de kommunale borgerforslagsordninger er der stor variation i, hvor mange borgere der skal støtte et 
borgerforslag for, at det bliver behandlet politisk. Minimumskravet for andelen af støtter varierer fra 0,6 % 
til 3,0 % af borgerne i målgruppen. 
Det anbefales, at et borgerforslag i [adresse] skal have støtte fra 1.000 borgere. I [adresse] er 
der 39.291 borgere på 16 år eller derover (pr. 1. januar 2025). De 1.000 støtter svarer således til ca. 2,5 % 
af borgerne i målgruppen. 
Promovering af borgerforslag 
Det anbefales, at Favrskov Kommune oplyser på kommunens hjemmeside og Facebook, når der er oprettet 
et nyt borgerforslag, som man kan støtte. Herudover er det forslagsstilleren, der selv skal sørge for at 
udbrede kendskabet til sit forslag og herigennem samle støtte fra andre borgere.  
Byrådets behandling af borgerforslagene 
Det foreslås, at når et borgerforslag opnår støtte fra et tilstrækkeligt antal borgere forelægges det for 
Byrådet på førstkommende byrådsmøde (forudsat, at der er mindst 8 dage til dette byrådsmøde, ellers 
behandles det på det efterfølgende byrådsmøde). Borgerforslaget forelægges Byrådet uden administrativ 
bearbejdning.  
Det foreslås endvidere, at et borgerforslag som udgangspunkt udløber tre måneder efter, det er 
offentliggjort på kommunens hjemmeside, hvis det ikke har opnået støtte fra et tilstrækkeligt antal borgere. 
Erfaringer fra andre kommuner viser, at et borgerforslag typisk opnår mest støtte kort efter 
offentliggørelsen, hvorefter aktiviteten falder. 
Platform til håndtering af borgerforslag 
Borgmestersekretariatet anbefaler at købe it-platformen ”Go Vocal” til administration og styring af en 
eventuel borgerforslagsordning i [adresse]. ”Go Vocal” er en brugervenlig løsning - set både fra 
et borgerperspektiv og fra et administrativt perspektiv. ”Go Vocal” anvendes af ca. 20 andre kommuner. 
Platformen indeholder også andre funktionaliteter som fx høringsportal, funktioner til projektkommunikation, 
digitale borgermøder m.m., der eventuelt også vil kunne tages i brug i [adresse] på sigt. 
ØKONOMI
Anskaffelsen af platformen ”Go Vocal” vil være forbundet med en årlig udgift til licens og MitID integration 
på 147.500 kr. 
I forlængelse heraf indstilles, at der udarbejdes en budgetblok om etablering af en borgerforslagsordning, 
som kan indgå i Byrådets forhandlinger om Budget 2026-29.
Hvis Byrådet prioriterer at etablere en borgerforslagsordning foreslås det, at ordningen træder i kraft fra 1. 
april 2026. 
Udover udgiften til systemunderstøttelse, vil der være udgifter til de administrative resurser, der skal 
anvendes dels på løbende administration af systemet og dels til at udarbejde oplæg, analyser, vurderinger 
og budgetblokke mv. relateret til borgerforslagene. Udgifterne hertil afhænger af, hvor mange borgerforslag 
der stilles samt karakteren heraf. 
Erfaringerne fra andre kommuner viser, at hovedparten af borgerforslagene relaterer sig til på det tekniske 
område, og at som regel er nødvendigt med en betydelig administrativ bearbejdning og vurdering af 
forslagene, før de kan forelægges Byrådet til endelig stillingtagen.
INDDRAGELSE
Der vil i forlængelse af en endelig politisk beslutning om at etablere en borgerforslagsordning i [adresse] 
blive lagt vægt på at orientere om borgerforslagsordningen, så den bliver kendt for kommunens borgere. 
Oplysningerne vil blive lagt på kommunens hjemmeside og Facebook og vil blive annonceret i lokalavisen. 
INDSTILLING
Kommunaldirektøren indstiller til Byrådet:
1.
At forslaget til retningslinjer for en borgerforslagsordning i [adresse] godkendes med 
henblik på, at de kan indgå i en budgetblok til budgetlægningen for 2026-29.
BESLUTNING
Økonomiudvalget, 18. marts 2025:
Fraværende: Ingen
Indstilles godkendt med den ændring, at antallet af borgere, der skal støtte et forslag fastlægges til 900 
borgere.    
Byrådet, 25. marts 2025:
Fraværende: Ken Jacobsen
Thake Caroline Gregersen stillede forslag om, at der indarbejdes følgende ændringer i retningslinjerne for 
borgerforslagsordningen:
1. Ændring: Afklarende dialog ved uklare forslag
Forslag til ændring:
Kravet om, at "forslaget skal være forståeligt", præciseres, så der sikres en dialog mellem forslagsstilleren 
og administrationen, hvis der er tvivl om forståelsen af et forslag.
Placering i dokumentet: 
Under "Krav til borgerforslagene", hvor det nuværende punkt "Det skal være forståeligt" erstattes med:
"Det skal være formuleret, så det er klart og forståeligt. Hvis administrationen vurderer, at et forslag er 
uklart eller svært tilgængeligt, skal forslagsstilleren kontaktes med henblik på en præcisering, så forslaget 
bliver så tydeligt som muligt."
2. Ændring: Tidsgrænsen for tidligere politisk behandling
Forslag til ændring: 
Det nuværende krav om, at et forslag ikke må være behandlet politisk de seneste fire år, ændres til et år.
Placering i dokumentet: 
Under "Krav til borgerforslagene", hvor sætningen:
"Emnet må ikke have været behandlet politisk i [adresse] de seneste fire år eller være under 
aktuel politisk behandling i [adresse]."
ændres til:
"Emnet må ikke have været behandlet politisk i [adresse] det seneste år eller være under 
aktuel politisk behandling i [adresse]."
3. Ændring: Antal nødvendige støtter sænkes til 250 personer
Forslag til ændring: 
Det anbefalede antal på 1.000 støtter ændres til 250 støtter.
Placering i dokumentet: 
Under "Antallet af borgere, der skal støtte et borgerforslag", hvor sætningen:
Det anbefales, at et borgerforslag i [adresse] skal have støtte fra 1.000 borgere."
ændres til:
"Det anbefales, at et borgerforslag i [adresse] skal have støtte fra 250 borgere."
For ændringsforslaget stemte en, mens 22 stemte imod. En undlod at stemme. Forslaget er dermed 
faldet. 
For stemte Thake Caroline Gregersen.
Imod stemte Ragner Jacobsen, Sussanne Overgaard, Peter Frandsen, Vera Jespersen, Nils Lauritsen 
Christian Østergaard, Line Jacobsen, Ludvig Danielsen, Esben Overgaard, Boris Bertelsen, 
Danny Kjær, Zenia Dahl, Vivian Petersen, Dorte Hermansen, Steve Christensen, Vagn Kjeldsen, 
Valdemar Madsen, Rune Vestergaard, Stig Andresen, Malou Eriksen, Dorthe Koch, Jacqueline Krogh 
og Ken Nilsson.
Brian Vestergaard undlod at stemme. 
Økonomiudvalgets indstilling blev godkendt med 24 stemmer for, mens ingen stemte imod og ingen 
undlod at stemme.  
For stemte Ragner Jacobsen, Sussanne Overgaard, Peter Frandsen, Vera Jespersen, Tobias Møller, 
Line Jacobsen, Ludvig Danielsen, Esben Overgaard, Boris Bertelsen, Gustav Knudsen 
Elin Henriksen, Zenia Dahl, Vivian Petersen, Dorte Hermansen, Steve Christensen, Vagn Kjeldsen, Valdemar Madsen, 
Rune Vestergaard, Stig Andresen, Malou Eriksen, Dorthe Koch, Jacqueline Krogh, Kent Lassen 
Anette Lauritsen, Ken Nilsson og Thake Caroline Gregersen.
Bilag

Forslag til retningslinjer for borgerforslagsordning i [adresse] (3839133)
